REPUBLIKA SRBIJA

NARODNA SKUPŠTINA

Odbor za privredu, regionalni razvoj

trgovinu, turizam i energetiku

12. jun 2014. godine

Beograd

PREDSEDNIKU NARODNE SKUPŠTINE

Na osnovu člana 157. stav 6. i člana 161. stav 1. Poslovnika Narodne skupštine (''Službeni glasnik RS'' broj 20/12 – prečišćen tekst), Odbor za privredu, regionalni razvoj, trgovinu, turizam i energetiku podnosi na PREDLOG ZAKONA O ZAŠTITI POTROŠAČA sledeće amandmane:

AMANDMAN I

U članu 30. stav 4. posle reči: „ili isporuka toplotne energije“ dodaje se reč: „započne“.

O b r a z l o ž e nj e

Predloženom izmenom se sprovodi ispravka u pogledu jezičkog preciziranja teksta odredbe člana 30. stav 4. Predloga zakona.

AMANDMAN II

U članu 109. stav 5. broj: „101.“ zamenjuje se brojem: „104.“.

O b r a z l o ž e nj e

Predloženom izmenom se sprovodi ispravka u pogledu broja člana na koji upućuje odredba člana 109. stav 5. Predloga zakona.

AMANDMAN III

U članu 112. stav 6. reči: „promene podataka“ brišu se.

U stavu 8. reči: „obaveštavanja iz stava 7. ovog člana su sastavni deo ugovora i potrošač mora da ih“, zamenjuju se rečima: „potrošač mora da“.

O b r a z l o ž e nj e

Predloženim izmenama se sprovode ispravke u pogledu jezičkog preciziranja teksta odredbe člana 112. Predloga zakona.

PREDSEDNIK

drAleksandra Tomić